



Z A P I S N I K
32. sjednice Vijeća Mjesnog odbora Jelenovac,
                           održane, 17. siječnja 2023.
u prostoru mjesnoj samouprave MO Jelenovac, Ilica 181
s početkom u 13:30 sati



NAZOČNI ČLANOVI VIJEĆA:
Branko Kasalo, Darija Mažuran- Bučević, Ivo Kuzmanić, Ivo Zagorec i Lucija Petrač   

Predsjedava Ivo Zagorec, predsjednik Vijeća.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučiti, te otvara 31. sjednicu Vijeća Mjesnog odbora. 

Bez rasprave, jednoglasno, Vijeće prihvaća tekst Zapisnika 31. sjednice Vijeća.

Predsjednik daje dnevni red na usvajanje.

Vijeće jednoglasno utvrđuje 

						DNEVNI RED

1.  Kosirnikova ulica, zahtjev za postavljanjem stupića
2.  Plan potreba za aktivnostima, programima i projektima unapređenja kvalitete      
 života građana Mjesnog odbora Jelenovac u 2024.
3.  Informacije, pitanja i prijedlozi


Ad 1. Kosirnikova ulica, zahtjev za postavljanjem stupića

Predsjednik obrazlaže zahtjev za postavljanjem zaštitnih stupića u Ulici Ivana Kosirnika od 
k. br. 58 b na dalje. Veliki je pritisak građana a posebno roditelja jer djeca tuda idu u školu a sada zbog parkiranih automobila idu po cesti isto kao i invalidi. 

U raspravi sudjeluju svi nazočni vijećnici.

Vijeće većinom glasova (4 za i 1 protiv) donosi


Z A K L J U Č A K
o postavljanju zaštitnih stupića na nogostupu u 
Ulici Ivana Kosirnik od k. br. 58 na dalje 


1. Vijeće traži o postavljanje  zaštitnih stupića na nogostupu u  Ulici Ivana Kosirnika 
od k. br. 58 na dalje. 
       
2. Ovaj zaključak se dostavlja Vijeću Gradske četvrti Črnomerec.




Ad  2. Plan potreba za aktivnostima, programima i projektima unapređenja kvalitete      
       života građana Mjesnog odbora Jelenovac u 2024.

Predsjednik informira nazočne o predmetu rasprave i odlučivanja.
U raspravi sudjeluju svi nazočni vijećnici. 
Vijeće donosi Plan potreba  uz uvjet  mogućnosti nadopune i mijenjanja plana u 2024. 

Vijeće jednoglasno donosi 


PLAN 

potreba za aktivnostima, programima i projektima unapređenja
kvalitete života građana 
Mjesnog odbora Jelenovca u 2024.

                                                               Članak 1. 

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima


                                                              Članak 2. 

Planirana sredstva iz članka 1. u Mjesnom odboru, u ukupnom iznosu od 3.000,00 eura, raspoređuju se za sljedeće aktivnosti:

	
	DRUŠTVENI ŽIVOT I KULTURA  

	Naziv aktivnosti                                   TURNIR U ŠAHU


	Opis aktivnosti  
	
 

	Cilj(evi) aktivnosti 
	Razonoda i takmičenje

	Datum održavanja
	 

	Procijenjena vrijednost  
	 150 eura 
 (2 šahovske ploče 75 eura + 2 šahovska sata 75 eura)

	DRUŠTVENI ŽIVOT I KULTURA

	Naziv aktivnosti                              NAJLJEPŠA OKUĆNICA/BALKON/VRT             
                                                        - suradnji sa MO Šestinski dol -  Vrhovec

	Opis aktivnosti  
	 Natječaj za najljepšu okućnicu ide u suradnji s MO Šestinski dol- Vrhovec, od aktivnosti će se provesti poziv na natječaj (svibanj/lipanj) te nakon zaprimljenih prijava oformit će se komisija od tri člana koja će izaći na teren uz fotografa i pregledati prijavljene okućnice/balkone/vrtove (lipanj). Kriteriji po kojima će se ocjenjivati kandidati biti će: uložen trud i vrijeme, bogatstvo i raznolikost biljnih vrsta, kreativnost i originalnost. Komisija će na temelju ocjena izabrati najljepše okućnice te dodijeliti nagrade (rujan/listopad).

	Cilj(evi) aktivnosti 
	Unapređenje kvalitete života stanovnika našeg kvarta, utjecaj na promjenu vizure kvarta i sliku o svima nama koji tu živimo te da svojim primjerom motiviraju svoje susjede i prijatelje te ih potaknemo na zajedništvo.

	Datum održavanja
	 Svibanj-listopad 2024. 

	Procijenjena vrijednost  
	 900 eura   (400 eura aktivnosti + 500 eura fotograf) 

	
	




	
	DRUŠTVENI ŽIVOT I KULTURA  

	Naziv aktivnosti                                   ZAPADNO OD CENTRA


	Opis aktivnosti  
	Obilježavanje Dana Črnomerca: kulturne, zabavne, sportske i edukativne aktivnosti.  

	Cilj(evi) aktivnosti 
	Uključivanje građana i udruga u aktivnosti zajednice.

	Datum održavanja
	 Rujan 2024.

	Procijenjena vrijednost  
	1450 eura




	                                                                       
	ZDRAVLJE I PREVENCIJA BOLESTI

	Naziv aktivnosti                          Očuvanje zdravlja svih generacija, Štampar   
                                                              

	Opis aktivnosti  
	
 Predavanja/radionice 

	Cilj(evi) aktivnosti 
	Prevencija i zdravlje

	Datum održavanja
	 Rujan-prosinac 2024.

	Procijenjena vrijednost  
	 500 eura



                                                                         




                                                                                    
                                                                          
                                                                       Članak 3. 

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.
                                                                       Članak 4.

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost.


[bookmark: _GoBack]Informacije, pitanja i prijedlozi

Darija Mažuran- Bučević traži da se Vijeću Mjesnog odbora Jelenovac osigura prostor za rad na području Jelenovca.
                   
Obzirom da se nitko ne javlja za riječ predsjednik zatvara sjednicu.

Sjednica je završena u 14:20 sati

KLASA: 024-08/24-003/89
URBROJ: 251-13-11-3/006-24-2
Zagreb, 17. siječnja 2024.	

           Predsjednik
							         Vijeća Mjesnog odbora Jelenovac
								
								        Ivo Zagorec v. r.

